b'\n_START_ARTICLE_\n5 puta \xe2\x80\x9cza\xc5\xa1to\xe2\x80\x9d\n_START_PARAGRAPH_\n\xe2\x80\x9c5 puta za\xc5\xa1to\xe2\x80\x9d (engleski: 5 Whys) je iterativna tehnika ispitivanja u cilju pronala\xc5\xbeenja uzroka problema uo\xc4\x8denih prilikom kontrole kvalitete ili prigovorima zaprimljenih od kupaca. Primjenom tehnike \xe2\x80\x9c5 puta za\xc5\xa1to\xe2\x80\x9d poku\xc5\xa1ava se prona\xc4\x87i uzrok problema kako bi se moglo raditi na njegovom uklanjanju. Ime tehnike \xe2\x80\x9c5 puta za\xc5\xa1to\xe2\x80\x9d (engleski: 5 Whys) dolazi iz prakse i predstavlja naj\xc4\x8de\xc5\xa1\xc4\x87e poznati potreban broj iteracija neophodan da bi se prona\xc5\xa1ao uzrok problema. Va\xc5\xbeno je naglasiti, da odgovor na svako pitanje, pridonosi temeljima za oblikovanje svakog sljede\xc4\x87eg pitanja. Dr\xc5\xbee\xc4\x87i se dosljedno postulata tehnike \xe2\x80\x9c5 puta za\xc5\xa1to\xe2\x80\x9d (engleski: 5 Whys) mogu\xc4\x87e je osigurati logi\xc4\x8dan tijek pitanja kojim ulazimo sve dublje u sr\xc5\xbe kori\xc5\xa1tenih postupaka, postupno pridonose\xc4\x87i otkrivanju uzroka problema.\n_START_SECTION_\nPovijesne poveznice\n_START_PARAGRAPH_\nTehniku 5 puta \xe2\x80\x9cza\xc5\xa1to\xe2\x80\x9d razvio je Sakichi Toyoda koji ju je koristio u Toyota Motor Company u vrijeme razvoja svojih proizvodnih procesa. Ova tehnika je bila klju\xc4\x8dna tehnika tijekom treninga u pronala\xc5\xbeenja uzroka problema. Glavni arhitekt korporacije Toyota Production Systems, Taiichi Ohno opisao je tehniku kao \xe2\x80\x9cbazu za Toyotine znanstvene pristupe jer ponavljanjem pitanja \xe2\x80\x9cza\xc5\xa1to\xe2\x80\x9d pet puta, uzroci problema postaju jasniji.\xe2\x80\x9d Ova tehnika ima \xc5\xa1iroku primjenu te se danas koristi u metodama tra\xc5\xbeenja i otklanjanja uzroka problema "Kaizen", \xe2\x80\x9cLean Manufacturing\xe2\x80\x9d i \xe2\x80\x9c\xc5\xa0est Sigma\xe2\x80\x9d.'